
Monendi  mihi  videntur  anatomici  et  physiologi,  ne,  si  ad  quaestionem  de  foraminulo  luteo 
limbo  cincto  dirimendam  accedunt,  obiter  tantum  rem  inquirant. 

S.  Th.  a Soemmerring : de  orainine  centrali  retinae 
' humanae,  p.  6.  in  Comment.  soc.  reg.  scient. 

Historia  maculae  luteae  et  foraminis  centra- 
lis RETINAE  HUMANAE  IN  UNIVERSUM. 


Samuel  Thomas  a Soemmerring',  cum  anno  MDCCXCI.  die  XXVII.  mensis  Ja- 
nuarii, viri  adolescentis,  qui  paucis  horis  ante  in  Rheno  flumine  infortunio  submersus 
erat , oculos  perfecte  adhuc  pellucidos  et  summe  turgescentes  suspensa  manu  in  li- 
quore idoneo  dissecaret,  in  parte  posteriori  retinae  maculam  offendit  rotundam, lu- 
team (s.  flavam, J et  illico  intellexit,  nativum  hunc  quendam,  nec  inter  sectionem  asci- 
tum esse  colorem  In  altero  hujus  juvenis  oculo,  quem  pari  confestim  lustrabat 

diligentia,  eadem  prorsus  reperit,  et  in  media  macula  accuratius  examinata  foraminu- 
lum  conspexit,  quod  veri  centri  retinae  locum  occupabat, 

Tum^ognatos  sciscitabatur  et  amicos  hujus  juvenis,  an  forsan  vitio  quodam  vi- 
sus singulari,  dum  vivebat,  affectus  fuisset;  uno  omnes  ore  autem  affirmabant,  quan- 
tum quidem  ipsis  notum  esset,  nullo  unquam  oculorum  morbo  illum  laborasse. 

Rem  novam  ulterius  meditando  dignam  judicavit  S.  Th.  a Soemmerring  quam 
plurimorum  oculorum  artificiosis  sectionibus  sedulo  examinare,  et  adeo  constans  illo 
a tempore  foraminulum  centrale  limbo  luteo,  et  serto  vasculari  cinctum  ad  annum 


i)  S.  Th.  a Soemmerring  de  foramine  centrali  limbo  luteo  cincto  retinae  humanae  c.  tab.  II.  aeri  incisis. 
Comment.  Soc.  reg.  Scientiarum  Gottingensis  vol.  XIII.  4.  Gottingae,  1799.  p.  1 — 13.  Gottinger  ge- 
lehrte  Anzeigen  1795.  p.  1430  etc.  Salzburgcr  med.  chirurg.  Zeitung  1795.  III.  Band.  p.  415.  Journal  der 
Erfindungen,  Theorieen  und  Widerspriiche  in  der  Natur-  und  Arzneiwissenschaft.  Gotha,  1796.  St.  XIV. 
p.  117. 

MDCCXCV  usque ^ quo  eo  consilio  quinquaginta  amplius  oculos  dissecuerat,  offendit, 
ut  ne  unam  quidem  retinam  oculi  sani  viderit,  in  qua  illud  defuerit.  Eundem  lim- 
bum luteum,  foraminulum  centrale  cingentem  in. retina  feminae  Aethiopis  vidit  ®). 

Variis  hic  bulbi  locus  recens  detectus  ab  illo  insigniebatur  nominibus;  modo 
ille  ,,  luteus  limbus  foraminis  centralis  “ modo  ,,  color  insigniter  luteus  colori  illi, 
qui  e pigmento,  quod  gummi  guttae  vocant,  paratur,  simillimus “,  tunc  demum  „fla- 
vedo  limbi  “ audiebat. 

Quod  ad  foramen  centrale  attinet,  hoc  S.  Th.  a Soemmerring  tum  „foranuriu- 
lum  in  medio  maculae  veri  centri  retinae  locum  occupans  “ vocavit,  cum  ,,  foraminu- 
lum luteo  colore  cinctum , acuto  satis  margine  terminatum , et  quartam  fere  hneae 
Parisinae  partem  diametro  exaequans  “,  deinde  ,,  verum  medullae  retinae  hiatum  “ 
denique  vero  „ foramen  retinae  centrale  “ nominavit. 

Jam  permulti  scholarum  ejus  anatomicarum  au<litores  perpetua  et  constanti 
naturae  lege  repererunt  maculam  luteam  cum  foraminulo  centrali , quorum  unus, 
Michaelis  Gottingensis , paulo  post  observationes  suas,  anno  quidem  MDCCCXVl 
publici  fecit  juris. 

Res  nova , et  in  Germania  paene  inaudita , anatomicorum  aeque  ac  physiologo- 
rum  curiosos  movebat  animos , et  omnes  mirabantur  qui  fieri  potuerit , ut  artis  prin- 
cipes, inter  quos  Ruysch,  Haller,  Zinn,  Wrisberg  et  Walther  nominasse  sufficiat,  qui 
haud  vulgari  sollertia  dexteritate  et  subtilitate  retinae  structuram  hucusque  indagarint, 
neque  maculae  luteae,  neque  foraminuli  limbo  luteo  cincti  fecerint  mentionem  ®). 

Veram  causam,  cur  foraminulum  centrale  tam  diu  latuerit,  et  prorsus  incogni- 
tum manserit,  S.  Th.  a Soemmerring  in  corrugatione  quadam  spontanea  retinae. 


2)  1.  1.  p.  7. 

3)  p.  5-8. 

4)  1.  1.  p.  6. 

5)  Ueber  einen  gelben  Fleck  und  ein  Loch  in  der  Nervenhaut  des  menschlichen  Auges.  Im  Journal  der  Er- 
findungen,  Theorieen  und  Widerspniche  in  der  Natur-  und  Arzneiwissenschaft,  Stuck  XV.  p.  1 — 17. 

6)  Reil.  „Die  Falte,  der  gelbe  Fleck  und  die  durchsichtige  Stelle  in  der  Netzhaut  des  Auges  “ in  desseii 
Archiv,  II.  Band,  pag,  468- 

quae  inprimis  regione  foraminuli  centralis  in  rugas  et  plicas  abire  amet,  quaerendam, 
esse  suspicabatur ; idcirco  monendos  putabat  anatomicos  atque  physiologos , ne , si 
ad  quaestionem  de  foraminulo  centrali  dirimendam  accederent,  obiter  tantum  rem 
inquirerent 

Multis  dissectis  oculis  humanis , foramini  ab  omnibus  deprenso  Soemmerringii 
nomen,  nimirum:  „ foramen  centrale  Soemmeringii “ multi  imposuerunt  anatomiae  in 
Germania  cultores.  Paulo  post  autem  P.  A.  Venini  Italicus  quidam  medicus,  Buzzi 
chirurgo  et  ophthaliniatro  Mediolanensi,  populari  suo  honorem  primarium  vindicare 
studuit,  qui  jam  anUo  MDCCLXXXll  maculam  flavam  in  retina  humana  invenerit,  in- 
ventamque  descripserit,  foraminulum  centrale  vero  negaverit.  Deinde  silentio  praete- 
riri  nequit,  ut  Michaelis  Gottingensis  monuit  ®),  ante  Soemmening  Girardi  medicum 
quendam  Parmensem  ^ maculam  luteam  in  retina  humana  jam  observasse,  quam 
tamen  morbosam  retinae  opinatus  est  metamorphosin.  Enimvero  etiamsi  Italici  me- 
dici in  patria  primi  de  macula  lutea  retinae  locuti  sint,  Soemmerring  primum  tamen 
Germanicorum  anatomicorum  oculos  et  animos  in  hanc  memorabilem  retinae  huma- 
nae partem  direxisse,  primum  de  illa  scripsisse  libellum,  ejusque  imaginem  primum 
accurate  depingendam  et  in  aes  incidendam  curasse  agnoscamus  necesse  est;  ne- 
gari denique  nequit,  non  post  Buzzi  et  Girardi  observationes , sed  post  publicum,  + 
quod  Soemmerring  instituit,  hujus  rei  examen  novam  de  macula  lutea  doctrinam  inter 
omnium  gentium  artis  medicae  peritos  ortam  esse. 

De  usu  foraminis  centralis  luteo  margine  cincti  Soemmerring  ipse  dubitavit,  in- 
genue fassus,  se  dijudicare  vix  audere,  quem  flnem  illud  habeat;  conjecturas  tamen 
quasdam  addidit,  omnes  autem,  ut  ipse  dicit,  meras;  quae  quidem  hae  fere  sunt: 


7)  1.  1.  p.  6. 

8)  Journal  der  Erfindungeii,  Theorieen  und  Widerspriiche,  St.  XIV.  p.  119 — 124.  Gotha,  179(5.  „Lettera 
dei  dott.  Paulo  Antonio  Venini  al  sign.  dott.  A.  C.  medico  in  Milano“  p.  123.  Opuscoli  sullo  scienze  et 
sullo  arti  di  Milano,  vol.  V.  p.  75.  vol.  VII.  p.  84.  Tunc  conferantur; 

Sprengefs  kritische  Uebersicht  des  Zustandes  der  Arzneikunde  in  dem  letzten  Jahrzehend.  Halle,  1801. 
in  8.  p.  239-  et 

Ejusdem:  Versuch  einer  pragmatischen  Geschichte  der  Arzneikunde.  V.  Theils  erste  Abtheil.  p.  179.  etc. 
Halle,  1828.  in  8.  3.  Ausgabe. 

9)  1.  1.  p.  16. 

10)  Opuscoli  di  Venezia,  T.  XI. 

1 * 

„ An  forsan  radii  lueis  ad  imaginem  in  retina  pingendam  convergentes  adeo  - 
confusi  perveniant  in  istum  locum,  ut  nulla  omnino  vel  non  satis  distincta  ibi  oriri 
queat  imago  ? “ 

„An  forsan  radii  lucis  imaginem  in  isto  loco  pingentes  adeo  arcte  vel  in  tam 
parvum  locum,  sive  adeo  fortiter  convenirent,  ut,  si  ibi  nervi  optici  medulla  non  de- 
ficeret, sed  revera  adesset,  nimis  aeris  forsan  sensus,  sive  nimia  sentatio,  sive  dolor 
in  nervo  excitaretur  ? 

„ An  non  telescopii  modo  tota  imago  objecti  in  retina  sphaerica  pingitur,  ita  ut 
retina  in  centro  suo  particula  quadam  carere  possit,  sive  ut  adesse  possit  foraminu- 
lum  illud  limbo  luteo  cinctum  ? “ * * ) 

Pauco  tempore  post  Everard  Home  rem  novam  investigans  praeter  homi- 
nem solummodo  simias  foraminulum  illud  limbo  luteo  cinctum  in  oculis  habere  con- 
tendit. Blumenbach  * qui  praeter  hominem  unice  'in  animantium  quadrumanorum 
(e.  g.  in  simiae  sylvani  et  cynomolgi)  oculis  foramen  centrale  repcrijt,  apud  istius- 
modi  igitur  animalia,  quibus  axes  oculorum  aeque  ac  homini  paralleli  sunt,  istius 
foraminuli  usum  oculorum  parallelae  directioni  respondere  arbitratus  est:  „Uti  enim, 
ait,  ab  una  parte  ex  illo  oculorum  situ  id  commodi  nascitur,  quod  idejn  objectum 
utroque  oculo  simul  ideoque  tanto  clarius  cernatur,  ita  et  foramine  isto  incommoda 
nimiae  lucis,  oculorum  aciem  perstringentis,  minuuntur,  siquidem  hanc  aperturam  tunc 
expandi  paulo  et  dilatari,  adeoque  luminis  focum  principalem  a maxime  sensibili  re- 
tinae centro  arceri  .probabile  videtur.  “ 

Hanc,  quam  tradit  Blumenbach,  sententiam  multi  secuti  sunt  plurium  gentium 
physiologi  et  medici,  de  quibus  inter  Germanos  Ph.  a VValther  et  Kieser 


11)  1.  1.  p-  10.  11. 

12)  An  account  of  the  orifice  in  the  retina  of  the  human  eye  disco vered  by  S.  Th.  Soemraerring,  to  whicb  are 
added  proofs  of  this  appearance  being  extended  to  the  eyes  of  other  animals.  Philos.  Transact.  1798.  part 
2.  p.  332.  et  ReiPs  Archiv  fvir  die  Physiologie,  B.  IV.  p.  440.  Untersuchungen  iiber  die  Oetfnung  in  der 
Netzhaut  verschiedener  Thiere. 

13)  Handbuch  der  vergleichenden  Anatomie,  H.  Aufl.  Gottingen,  1315.  in  8.  p.  402.  Instit.  physiologiae  ed, 

III.  Gottingne,  1810.  in  8.  p.  225.  ' 

14)  Physiologie  der  Menschen,  II.  B.  Landshut,  1808.  p»  339. 

15)  System  der  Medicin.  Halle,  1817.  I.  B.  p.  382. 

nominamus.  Tunc  addendum  est  Cuvier  Gallum  maculam  luteam  in  retina 

cynocephali  et  simiae  nictitantis,  Albers  medicum  Bremensem  in  bulbis  simiae  sa= 
baeae  s.  cynomolgi  et  simiae  capucinae  vidisse.  Quas  Fragonar  Gallus  ^ de  ma- 
cula flava  instituit  indagationes  idem  docuerunt;  de  glandula  autem  quam  prope  fo- 
ramen centrale  retinae  humanae  invenisse  putavit,  omnes  siluerunt  physiologi  et  ana- 
tomici, qui  post  illum  humani  oculi  partem,  de  qua  fermo  est,  commentati  sunt. 
Quod  Leveille  attinet,  qui  inter  Gallos  in  examinanda  macula  flava  excelluit,  hic  in 
bulbis  humanis  gelu  concretis  concrementulum  quoddam  ex  foramine  centrali  retinae 
humanae  prominens  invenisse  refert;  unde  concludit,  maculam  flavam  non  ex  retinae 
structura  oriri , sed  ex  fluido  quodam  eoque  flavo , quod , cum  bulbus  cqnprimeretur, 
ex  humoribus  illius  secerni  soleat. 

Fuerunt  autem  qui  de  foraminulo  retinae  luteo  limbo  cincto  dubitarent;  prae 
caeteris  afferantur  hic  Autenrieth  * ®),  Meckel  et  Reil  ^ qui  quidem,  viri  etsi  fora- 
minulum  retinae  centrale  sese  vidisse  concesserint,  atque  ipsius  foraminuli  imaginem  in 
aes  incidendam  curaverint,  ingenue  tamen  confessi  sunt  hac  subtili  de  re  certi  quid 
dici  plane  non  posse.  Maculam  luteam  majoris  ponderis  esse  putarunt  quam  fora- 
minulum  centrale  * °).  Contrariam  fovit  opinionem  Wantzel  asserens  foraminulum 


16)  Quae  de  macula  flaTa  et  de  foramine  centrali  retinae  in  Gallia  instituta  sunt  examina  haec  fere  sunt. 
Sedillot  Rec.  petiodique  de  la  Soc.  de  santd  de  Pari*,  T,  I.  p.  421.  etc.  Leveille  sur  le  trou  Central  de 

la  retine.  Villei-s  et  Capelle,  Journal  de  la  soc.  de  santd  et  d’hIstoire  naturelle  de  Bordeaux.  T.  I.  p.  115. 
Jacques  Louis  Moreau , Exposd  des  resultats  de  plusieurs  recherches  sur  la  tache  jaune,  le  pii  et  le  trou 
Central  de  la  retine  d’apres  deux  memoires  communiques  par  Mari  et  Ldveilld.  Memoires  de  la  Soc.  d’Emu- 
lation,  an  V.  p.  238. 

17)  C.  SprengeFs  kiitische  Uebersicht  des  Zustandes  der  Arzneikunde  in  dem  letzten  Jahrzehend.  Halle,  1801. 
p.  343. 

t8)  Journal  der  Erfindungen,  Theorieen  und  Widerspruche,  St.  17.  S.  133. 

Dr.  Wantzel,  Bemerkungen  iiber  die  Homeschen  Entdeckungen,  das  Loch,  die  Falte  und  den  gelben  Fleck 
im  Mittelpunct  der  Netzhaut  betreffend.  Isenflamm’s  und  Rosenmuller’s  Beitrage  zur  Zergliederungskunde. 
Bd.  T.  Leipzig,  1800.  Band  I.  S.  165. 

19)  Archiv  fur  die  Physiologie.  B.  II.  p.  471.  Die  Falte,  der  gelbe  Fleck  und  die  durchsichtige  Stelle  in  der 
Netzhaut  des  Auges. 

Hoc  quidem  loco  Reil  scripsit:  „Die  Untersuchungen  des  Herrn  Geheimrath  MeckeFs  und  meine  eigenen 
stimmen  zwar  mehr  fur  die  Gegenwart  eines  wirklichcn  Loches,  doch  gestehen  wir,  dafs  wohl  das  Gegen 
theil  stattfinden  kdnne , weil  es  wirklich  nicht  so  leicht  ist,  hier  die  Wahrheit  durch  Versuche  zu  finden.  “ 

20)  1.  1.  Isenflamm’s  und  RosenmulIer's  Beitrage  zur  Zergliedenmgskunde.  Band  I.  S.  166.  etc. 


6 


nunquam  desiderari  seinperque  margine  distincto  cinctum  esse,  maculam  flavam  autem 
nihil  nisi  ecchymosin  esse  * * ) in  agone  sive  post  mortem  et  quidem  per  diapedesin 
ex  vasis  centralibus  foraminulum  cingentibus  ortam;  fortuitum  igitur  hoc  phaenomenon 
esse  putavit.  Sed  quid  plura  ? Valde  inter  se  physiologorum  et  anatomicorum  opi- 
niones de  macula  flava,  de  foraminulo  centrali,  de  hujus  denique  usu  et  fine  discre- 
pare evidentissime  perhibet  librorum  qui  de  anatomia  et  de  physiologia  conscripti  sunt, 
recensus,  quem  ad  nostrum  usque  seculum  judicio  et  diligentia  instituit  Wantzel*®). 
Sed  nostro  quoque  saeculo  sententiae  valde  a se  abhorrentes  de  macula  flava  de- 
que  eius  foraminulo  et  ortae  sunt  et  interijerunt ; hi  quidem  physiologi  foraminulum 
statuunt , illi  negant , et  quod  ad  usum  harum  partium  attinet  conjecturis  latissimus 
campus  hucusque  patuit.  Quas  qui  colligere  velit,  is  principum  Germaniae,  Galliae 
et  Angliae  anatomicorum  et  physiologorum  evolvat  opera!  Nos  quidem  operae  pre- 
tium facturos  esse  speramus,  cum  rem  novo  denuo  subjicimus  examini,  quod  quidem 
hac  ratione  et  via  instituere  animus  est,  ut  genesin  maculae  luteae  in  foetuum  abor- 
tivorum et  recens  natorum  bulbis  perscrutemur  Ciceronem  sequentes,  qui  a defini- 

tione omnem  disputationem  proficisci  debere  statuit,  primum  de  quaestione  agemus, 
utrum  foraminulum  centrale  retina  habeat  nec  ne  ? De  hoc  enim  viri  docti  inter  se 
dissentiunt,  maculam  flavam  retinae  autam  nullus  eorum  amplius  infitiatur. 


21)  1.  1. 

22)  1.  I. 

23)  Michaelis  Gottingensis  hanc  viam  in  indaganda  et  explicanda  maculae  luteae  natura  ingredi  quidem  incepit, 
sed  citius  reliquit,  et  sic  propositam  haud  attigit  metam.  Vid.  Journal  der  Erfindungen,  Theorieen  und  Wi- 
derspriiche.  St.  XV.  p.  7. 


% 


7 


§.  2. 

De  foramine  centrali  retinae  humanae. 


Nostris  diebus  Rudolphi  ^ ) , physiologus  Berolinensis , foramen  centrale  reti- 
nae humanae  quantum  nobis  innotuit  primus  negavit,  cujus  tamen  sententiae  plures 
artis  periti,  etsi  non  verbis  silentio  tamen  assentiri  videntur  ®).  Hic  enim  physiologus 
tunc  foraminuliim  in  retina  humana  oriri  putat  inter  sectiones  oculorum,  cum  haec  in 
regione  maculae  luteae  quae  natura  paulo  tenuior  est,  non  subtilissime  a chorioidea 
diducatur,  et  cum  bulbus  non  recentissimus  sed  corruptione  et  putredine  quadam  flac- 
cidus sit;  tale  vero  foraminulum  non  naturale  sed  artificiosum  esse  inde  apparere  con- 
tendit, quia,  cum  accuratius  et  quidem  armato  oculo  examinatur,  non  rotundis  et  aequa- 
libus marginibus  sed  dilaceratis  iisque  inaequalibus  constat  ^). 

In  oculorum  examine  anatomico  me  saepius  idem  comperisse  minime  negave- 
rim. In  multis  enim  quos  hunc  in  finem  subtilissime  dissecui  oculis,  nullum  inveni 
foraminulum  limbo  luteo  cinctum , aut  horizontalem  instituebam  bulbi  aqua  ^submersi 
sectionem , aut  in  artificiosa  et  circumspecta  praeparatione  ita  procedebam , ut  sen- 
sim sensimque  remota  sclerotica  et  cornea,  tunicam  chorioideam  deglufarem,  ita  ut 
retina  humori  vitreo  circumducta,  et  sic  revera  enucleata  circum  humorem  vitreum 
aequaliter  ubique  expansa  maneret.  Accedit  et  tum,  cum  horum  bulborum  maculam 
luteam  microscopii  ope  indagarim,  in  ejus  centro  mihi  nunquam  foramen  centrale 
apparuisse. 


1)  Grundrifs  der  Physiologie  II.  Bd.  1.  Abtheilung.  Berlin,  1823.  in  8.  p.  176.  Praet.  conf.  ReiPs  Archiv 
fiir  Physiologie  II.  Bd.  p.  471. 

2)  Sic  e.  g.  E.  H.  Weber  physiologus  et  anatomicus  Lipsiensis  in  b.  RoseniniiUer,  quod  nupenime  edidit,  ana- 
tomes  humanae  compendio.  (Handbuch  der  Anatomie  des  menschlichen  Korpers,  von  T.  C.  Rosenmiiller  her- 
ausgegeben  etc.  Leipzig,  1828.  p.  434.)  nullam  facit  retinae  humanae  forarainuli  centralis  mentionem.  Plura 
ante  decennia  Buzzi  foraminulum  centrale  nega\it.  s.  Wantzel.  1.  1.  p.  165.  et  §.  1,  h.  dissert. 

3)  Confer.  Soemmerring  Tab.  V.  Fig.  4 — 6.  1.  1.  et  Reil.  1.  I.  Archiv,  Bd.  II.  Tab.  V.  Fig.  7.  8.  Tunc, 
confer.  Wantzel  1.  1. 

Imago  maculae  flavae  armato  oculo  consideratae  in  tabulae  annexae  figura 
XXVII.  apparet , quae  circulum  flavum  maculis  rotundis  compositum  ostendit , de 
foraminulo  centrali  vero  ne  vestigium  quidem  animadvertitur. 

Interdum  autem  accidit,  id  quod  ipse  saepius  expertus  sum,  ut  primo  intutn 
foraminulum  quoddam  centrale  loco  laudato  animadvertatur , accuratius  autem 
re  perlustrata,  cicatricula  retinae  apparet;  hanc  vero  nihil  aliud  esse  nisi  partialem 
retinae  cum  chorioidea  conglutinationem  tum  denique  intelligi  solet,  cum  utraque 
membrana  diducitur.  Saepius  enim  intime  cohaeret  particula  quaedam  faciei  poste- 
rioris retinae  cum  chorioideae  pigmento  nigro  largiter  ibi  secreto,  ita  ut  plicula 
quaedam  formetur,  cujus  margines  inferiores  cum  retina  conjuncti  sunt.  Haec  autem 
plicula,  retina  et  chorioidea  separatis,  saepius  dilaceratur,  ex  parte  pigmento  nigro 
adhaeret , et  sic  plurimum  ad  artificiosam  foraminuli  centralis  originem  confert , in- 
primis  cum  in  bulbi  oeconomiam  et  structuram  corruptionis  aut  putredinis  prodromi 
agere  coeperint.  Semel  tantum  in  permultis,  quas  perscrutatus  sum  oculorum  hu- 
manorum retinis,  macula  lutea  ita  comparata  fuit,  ut  in  ejus  centro  punctum  fuscum 
et  rotundum,  quod  foraminis  figuram  et  naturam  simulabat,  appareret;  hanc  vero  cum 
intenta  visus  acie  iterum  iterumque  examinarem  pro  foraminulo,  quod  habueram,  par- 
‘ticula  quaedam  pigmenti  nigri,  uti  videbatur,  in  conspectunj  venit,  quae  cum  macula 
lutea  intime  fuit  conjuncta , neque  ab.  hac  separari  poterat ; tunc  addendum  est , eam 
retinae  partem  in  qua  macula  lutea  sita  est,  hoc  in  oculo  paululum  versus  corpus 
vitreum  prominuisse.  Quibus  praemissis  et  Soemmerringiani  iUius  moniti,  quod  fronti 
hujus  dissertationis  inscriptum  legitur,  haud  immemores  non  possumus,  quin  cum  Ru- 
dolphi  statuamus:  in  retina  humana  foramen  centrale  limbo -luteo  cinctum  non  ad- 
esse; perpetua  autem  et  constanti  naturae  lege  in  retinis  oculorum  sanorum  maculam 
luteam  inveniri. 

§.  3. 

Db  genesi  maculae  flatae  in  retina  humana 

OBVIAE. 


Cum  foetuum  abortivorum  ex  primis  quidem  graviditatis  mensibus  bulbi  dissecantur, 
in  eorum  scleroticis  et  chorioideis  phaenomena  sese  manifestant,  quae  futuram  maculae 
luteae  in  retina  originem  *)  quasi  praeparare  videntur,  in  quorum  tamen  natura  ac- 
curatius indaganda  et  describenda  nemo  hucusque,  quantum  nobis  innotuit,  versatus  est. 

Ut  jam  Prendel  Professor  quondam  Gottingensis,  monuit,  globi  oculorum  ex 
foetibus  abortivis  musculis  suis,  inde  a secundo  mense  conspicuis,  nudati,  et  aqua  excepti, 
axium  luculenta  praebent  discrimina,  quae  per  omnes  graviditatis  menses  in  illis  sese 
ostendere  pergunt.  His  scilicet  in  oculis  nervus  opticas  scleroticam  non  ex  directo 
iridis  centro,  sed  ita  perforat,  ut  externa  bulbi  pars,  sive  ea,  quae  tempora  versus 
spectat,  interiorem  ejus  partem  magnitudine  plurium  linearum  excedat,  atque  sic 
posticam  et  externam  formet  in  sclerotica  protuberantiam.  In  hanc  quidem  axis 
oculi  imaginarius  incidit;  quo  minor  foetus,  eo  major  occurrit  in  ejus  bulbis  sclero- 
ticae  protuberantia;  tertio  mense  magnopere  jam  eminet,  a quarto  usque  ad  octavum 
mensem  cum  ipso  bulbo  accrescit;  inde  a tempore  autem  magis  diminuitur,  ita  ut  in 
bulbo  infantis  recens  nati,  etsi  nervus  opticus  pone  axem  imaginarium  paulo  propius 
ad  nares  scleroticam  perforet,  hoc  tamen  tempore  vix  ac  ne  vix  quidem  scleroticalis 
protuberantiae  vestigium  animadverti  possit. 

Silentio  haud  praetereunda  est  macula  quaedam  rubra,  ecchymosi  similis,  quam 
saepius,  non  semper  autem  in  bulboconjunctiva  foetuum,  inprimis  quinque  et  sex 

1)  S.  C.  Lucae,  Gnindrifs  der  Entwickelungsgeschichte  des  menschlichen  Korpers.  Marburg  1819,  in 
p.  171  — 172. 

2)  De  fabrica  oculi  in  foetibus  abortivis  observata.  Gottingae  1752.  Opuscula  mathemat.  et  medie,  argumenti 
ed.  Wrisberg.  Gottingae  1769,  in  4,  T.  I.  p.  133,  et  qui  magis  compilavit  quam  observavit  Danz: 
Grundrifs  der  Zergliederungskunde  i des  ungebornen  Kindes,  mit  Anmerkungen  von  Sommerring,  II.  B.  1793, 
in  8.  p.  32.  Schreger:  Versuch  einer  vergleichenden  Anatomie  des  Auges.  Leipzig  1810,  p.  3.  p,  142. 
F.  Meckel,  Abhandlungen  aus  der  menschlichen  und  vergleichenden  Anatomie.  Halle  1806,  p.  29. 

Iliensium  versus  angulum  internum  et  quidem  prope  ad  illum  locum,  quo  sclerotica  cum 
cornea  conjungitur,  observavimus,  de  cujus  natura  et  usu  vero,  cum  nihil  nisi  con- 
jecturas in  promptu  habeamus,  nunc  saltem  silere  fas  est.  (Vide  tabulae  annexae 
tig.  III.  c.) 

Quod  ad  structuram  attinet  scleroticalis  protuberantiae,  haec  tenuis  est,  et  fere 
pellucida,  vix  tamen  livida;  caeterum  magna  intercedit  inter  hanc  et  inter  staphylo- 
ma  scleroticae  posticum,  de  quo  Scarpa  primus  acute  et  eleganter,  ut  solet,  dis- 
seruit, similitudo,  sive  formam  spectes,  sive  colorem.  Cum  hujus  facie  interna  intime 
cohaeret  chorioidea,  membrana  tenerrima  et  pigmento  nigro  hoc  tempore  paululum 
fucata  , quae  inde  a secundo  mense  largis  vasculis  gaudet  et  mirum  in  modum 
formatis ; haec  enim  vascula  modo  circuli,  modo  stellae,  modo  rami  habent  figuram  et 
nigro  tincta  sunt  colore,  quem  usque  ad  septimum  vitae  uterinae  mensem,  et  quod 
excurrit,  conservant  (v.  Tab.  Fig.  VI.  VII.  VIII.  IX.  X.  XI.  XIl^.  Quae  quidem 
chorioideae  vasa  plicas  esse  prius  putaveram,  tum  propter  varias  eorum  figuras, 
tum  propter  nigrum  colorem,  quem  et  tunc  prae  se  ferunt,  cum  cera  rubra  impleta 
sunt.  Hinc  et  orta  est  opinio,  has  nigras  chorioideae  plicas  pectinis,  quod  in  avium 
oculis  obvium  fit,  rudimenta  esse  ®).  Plures  autem  cum  abortivorum  foetuum  bul- 


3)  Saggio  d’osservazioni  e d’esperienze  suile  principali  raalattie  degii  occhi  di  Antonio  Scarpa.  Pavia  1801  in  4. 
p.  219.  220.  Tab.  II.  fig.  9 et  10.  Staphyloma  scleroticae  posticum  non  nisi  in  externa  bulbi  parte,  quae  ver- 
sus tempora  spectat,  occurrere  memoratu  dignum  est ; cujus  quidem  miri  phaenomeni  causa  non,  ut  celeberr.  Ja- 
cobson  Havniensis  putat,  ex  morbosa  humoris  accumulatione  oritur,  qui  in  sanis  oculis  ad  posteriorem  reti- 
nae partem  ohvius  fit,  sed  ex  peculiari  derivanda  est  scleroticae  conditione,  in  quam  haec  tunica  regione  ex- 
teriori relabi  quasi  videtur;  tunc  vero  accedit,  morbosam  scleroticae  expansionem,  cui  staphylomatis  no- 
men imposuerunt,  in  omnibus  fere  ejus  membranae  partibus  gigni;  sic  praeter  staphyloma  scleroticae  posticum, 
hujus  tunicae  staphylomata  lateralia,  quid,  quod,  et  antica,  quae  a staphylomate  corporis  ciliaris  discrepant, 
observavimus.  Est  quidem  staphyloma  scleroticae  hydrophthalmiae  quaedam  species,  ut  acute  monuit  Jacob- 
son,  (supplementa  ad  ophthalmiatriam  auct.  Lud.  Jacobson.  c.  tab.  aen.  Havniae,  1821  in  8.  p.  12.)  tantum 
vero  abest,  ut  a secretione  morbosa  humoris  cujusdam  proprii  inter  retinam  et  chorioideam  obvii  originem 
ducat,  ut  ex  malacia  chorioideae  et  ex  retinae  ossificatione  centrali  nobis  derivanda  videatur. 

4)  Conf.  Brendel,  1.1.  Zinn,  Descriptio  anatomica  oculi  ed.  Wrisberg.  Gottingae  1780,  in  4.  p. 34.  35.  64. 85. 
Blumenbach,  Commeat.  Soc.  Regiae  Gottingensis,  Tab.  \TI.  p.  32.  Danz  1.  1.  B.  II.  p.  24  etc. 

5’)  Isis  von  Oken  1829.  Heft  3 et  4.  p.  430.  431.  et  Aem.  Huschke  (Profess.  Jenensis),  Commentatio  de  pecti- 
nis in  oculo  avium  potestate  anatomica  et  physiologica.  Jenae  1827  in  4.  c.  t.  aen.  et  G.  R^  T re  vir  anus, 
Bcitrage  zur  Anatomie  und  Physiologie  der  Sinnesvverkzeuge  des  Menschen  und  der  Thiere,  I.  Heft.  Bre- 
men  1828,  in  Fol.  S.  7?. 

bos  cera  rubra  artificiose  impletos  examinarim,  has  quidem  figuras  vasa  esse,  eaque  pri- 
ma, quae  in  chorioidea  prodeunt,  persuasum  mihi  mox  habui. 

Posteaquam  usque  ad  septimum  sive  octavum  mensem  restiterunt,  inde  ab  hoc  tempore 
figura  et  natura  mutantur;  sensim  sensimque  enim  haec  evanescunt,  quia  jam  leve  quoddani 
pigmenti  nigri,  quod  vei'sus  uveam  largiter  secerni  pergit,  involucrum  fundum  chorioi- 
deae obducit. 

Quae  quidem  pigmenti  nigri  vestigia,  cum  levis  penicilli  sive  aquae  limpidae  ope 
abluuntur,  tunc  in  chorioidea  pigmento  suo  orbata,  eaque  pallida,  cum  armato  oculo 
perlustratur,  pulcherrimus  apparet  conspectus,  prodit  nimirum  vasorum  sanguiferorum 
orbis  nitidissimus,  quae  ex  uno  prosiliunt  puncto,  huc  illuc  serpunt,  et  primo  intutu 
maculam  rubram  simulant  (vid.  Tab.  Fig.  XIII.  XIV.  XV.  XVI.  XVII.  XX.);  haec 
macula  tunc  quoque  occurrit,  ubi  omnes  bulbi  foetalis  tunicae  rubent,  (res,  ut  mihi 
quidem  videtur , normalis ) ; postea  autem  nigrum  induit  colorem , qui  a pig- 
mento nigTO  largiter  in  loco  commemorato  secreto  oritur;  sub  hoc  autem  haud 
parva  vasorum  sanguiferorum  copia  latet,  quae  vita  quadam  propria  aut  nisu  quodam 
pigmentum  nigrum  secernendi  gaudere  videtui*. 

\ ersus  nonum  vitae  uterinae  mensem  protuberantia  scleroticalis,  ut  jam  audivimus, 
evanescit,  tunc  hanc  scleroticae  partem  arteria  ciliaris  perforat,  ad  chorioideam  tendit, 
ibique  cum  vasis  sanguiferis  hujus  tunicae,  quae  modo  nominavimus,  conjungi  solet. 
Haec  chorioideae  regio,  quae  posteriorem  maculae  luteae  faciem  tegit,  per  om- 
ne vitae  tempus  paulo  fuscior,  et,  ut  Soemmerringii  utar  verbis,  qui  hoc  phoenomenon 
jam  observavit,  observatamque  descripsit,  magis  badia  apparet  inde  a decimo  quarto 
quidem  vitae  mense,  unde  colligi  poterit,  hanc  bulbi  partem  prae  caeteris  vasis  san- 
guiferis iisque  peculiaribus  instructam  esse  ad  proprium  quendam  usum,  de  quo  in- 
fra sermo  erit. 

Jam  vero  ad  retinae  natmam  et  conditionem  ante  maculae  luteae  genesin  tan- 
quam  ad  cardinem  totius  dissertationis  veniendum  est.  Si  Leveille  Gallum  et  Mi- 

6)  Confer.  Br  en  de  1 1.  1.  et  quae  de  hac  rubra  foetuum  abortivorum  oculorum  conditione  dixi  in:  Heckers  Annalen 
der  gesammten  Heilkunde,  B.  I.  p.  135.  Das  pathologische  Verhaltcn  des  Bulbus  und  seiner  Haute  wahrend 
des  Verlaufs  der  Ophthalmia  neonatorum.  JEin  pathologisch  - anatomisches  Fragment.  Tunc  Wolf  (Beroli- 
nensis),  uber  die  Aetiologie  der  contagioseii  Augenentziindung.  Rust’s  Magazin  B.  XVIII.  2,  Heft.  p.  274. 

7)  Soemmerring  1.  1.  p.  8.  et  Tabulae  nostrae  fig.  XXII.  c.  d. 

8)  Hic  quidem  vir  maculam  flavam  cum  foraminulo  centrali  in  foetuum  octimestrium  retinis  animadverti  posse  auctor  est. 

chaelis  excipis,  in  eo  omnes  fere  conveniunt  anatomici,  maculam  luteam  in  retinsi 
recens  natorum  versus  decimum  quartum  aut  sextum  eorum  vitae  mensem  oriri ; ego  hanc 
rarissime  ante  hoc  temporis  spatium,  saepissime  autem  post  illud,  inveni. 

In  oculis  foetuum  abortivorum  retina,  ut  Brendel  recte  monuit  * °),  ab  orbe  ci- 
liari radiatis  producta  plicis  eo  pulposior  et  crassior  apparet,  quo  propius  ab  illo 
orbe  abest,  tenuior  versus  nervi  optici  insertionem,  plerumque  suaviter  rubet,  versus 
quintum  mensem  albescit,  facillime  a chorioidea  secedit,  et  a nervo  optico,  cujus  pro- 
pago esse  non  videtur,  facili  opera  separatur.  Radiatae  hae  plicae,  quae  in  retina  ob- 
viae sunt,  partus  tempore  appropinquante  sensim  sensimque  evanescunt,  et,  quod  memo- 
ratu dignum  est,  tum  in  foetuum  nono  mense  abortivorum,  tum  in  recens  natorum  oculis,  reti- 
na non  usque  ad  lentis  crystallinae  marginem  extenditur,  sed  prope  ad  uveam  ita  in  se  ipsam 
inflectitur,  ut  margines  ejus  versus  centrum  oculi  conversae  huc  et  illuc  libere  fluctuent  * * ). 

Sub  hoc  tempus  duae  apparent  in  retina  plicae,  et  quidem  prope  ad  hujus 
connubium  cum  nervo  optico;  harum  altera  major,  minor  altera  esse  solet.  (Fig- 
XXIV.  tabulae  adnexae.)  . • 

Quod  ad  structuram  retinae  attinet,  ea  hoc  tempore  fere  pellucida,  absque 
macula  lutea  libera  est.  In  facie  ejus  posteriori  plicae  cum  ea,  quam  tegunt,  cho- 
rioideae parte,  conglutinatae  quasi  sunt,  et  difficulter  ab  illa  diducuntur;  vasa  tamen 
ab  illis  in  hanc  aut  ab  hac  in  illas  irrepentia  erui  nequeunt,  ita  ut  jure  quodam  col- 
ligi possit,  inter  utramque  tunicam  laudato  loco  commercimn  quoddam  non  ex  ana- 
stomosi, sed  ex  situ  forsan,  et  fortassis  etiam  ex  nutritione  oriundum  interesse  ^ *). 
Quae  quidem  conglutinatio  ^ eo  arctior  esse  solet,  quo  largius  pigmentum  secerni- 
tur, aut  quo  plura  in  chorioidea  apparent  vasa  sanguifera;  et  non  possum,  quin  no- 
tem, haud  raro  ecchymosi  quadam  horum  vasorum  maculam  subrubram  in  interna 


9)  M i c h a e 1 i 3 narrat,  se  Brunswigae  in  retina  infantis  sex  hebdomades  nati  maculam  luteam  vidisse,  1. 1.  p.  11  et  12. 

10)  1.  1.  p.  134. 

11)  e.  Sehneider.  Das  Ende  der  Nervenhaut  im  menschlichen  Auge.  Eine  anatomische  Abhandlung.  Mnn- 
chen  1827.  m.  1 Kupfer  in  4. 

12)  Tab.  nostrae  fig  XXI. 

13)  Contrarium  observavit  Ludovicus  Jacobson,  Professor  Havniensis,  qui  inter  retinam  et  chorioideam  ubi  in 
illa  tunica  plica  est,  humorem  vidit,  ipsius  plicae  cavitatem  replentem ; spatium,  quod  occupat,  hoc  auctore 
circulo  arterioso,  qui  plicam  et  foramen  centrale  ambit,  circumdatur. “ Supplementa  ad  ophthalmiatriam. 
Havniae  1821.  in  8.  p.  5- 

scleroticae  facie  gigni.  Quibus-quidem  omnibus  in  chorioidea  et  in  sclerotica  obviis, 
ne  vestigium  quidem  maculae  luteae  in  retina  conspicitur. 

; Cum  infantum ' oculos  accurate  et  subtiliter  examinas,  rarissime  ad  primi  anni 
finem,  saepius  versus  decimum  quartum  aut  decimum  septimum  vitae  mensem,  in  ma- 
jori retinae  plica  lutei  coloris  vestigia  te  animadvertere  putas ; quo  diutius  vero  lau- 
datum locum  intueris,  eo  magis  illa  te  fallunt,  et  tum  denique  prima  maculae  luteae 
rudimenta  accurate  discernis,  cum  armato  oculo  posteriorem  plicae  faciem  perlustrave- 
ris. Mirus  enim  hic  retinae  color  in  hac  primum  apparet , sensim  sensimque  hujus 
fabricam  penetrat,  tandemque,  ut  macula  flava  in  interna  retinae  parte,  pulcherrimum 
praebet  adspectum. 

Equidem  in  omnibus,  quos  secui,  oculis  maculam  luteam  eo  clarius  cognoscere  potui, 
quo  major  pigmenti  nigri  in  chorioidea  pone  illam  secreti  copia  ^ , et  quo  arctior 

eo,  quem  descripsi  loco,  chorioideae  et  retinae  nexus.  Jam  vero  maculam  flavam  ex 
pigmento  nigro  in  chorioidea  secreto  originem  ducere,  an  colligi  possit,  examinan- 
dum est. 

Pigmenti  nigri  aqua  diluti,  fuscus  color  in  flavum  quasi  transire  mihi 
videtur,  inprimis  cum  solis  radiis  per  aliquod  tempus  expositum  fuerit.  Deinde  in 
iride  circa  marginem  internum  ejus  membranae  perflavus  nonnunquam  animadvertitur  color, 
cujus  origo,  ni  fallimur,  a magna  pigmenti  nigri  quod  in  uvea  secernitur,  copia  proficiscitur. 

Videmus  denique  flavam  materiam  maculae  luteae  similem  tunc  secerni,  cum 
organa,  quae  pigmento  nigro  secernendo  inserviunt,  aut  inflammatione,  aut  congestio- 
ne afficiuntur.  Sic  saepius  flavissimus  occurrit  color  circa  pupillam  apud  illos , quo- 
rum oculi  copiosa  laborant  pigmenti  nigri  tum  in  chorioidea  tum  in  uvea  secretione 
ex  congestione  orta  et  in  uveae  inflammatione,  quae  ad  exsudationes  morbosas 

proclivis  esse  solet,  aut  perflavum  animadvertis  iridis  et  totius  camerae  anterioris  ad- 
spectum, aut  cum  morbus  in  synizesin  pupillae  abierit,  in  hac  flavam  et  nigram  ma- 


14)  Confer.  Soemmerring , 1.  1.  p.  8. 

15)  Trium  hominum  dissecui  oculos,  qui  organicis  succubuerant  morbis  cordis,  et  apud  quos,  dum  vivebant,  tristis- 
simus aderat  et  peculiaris  ille  oculorum  adspectus  et  splendor.  Scotomatibus  omnes  -ultimis  vitae  mensibus 
laboraverant.  ^In  horum  oculis  irides  fuscas,  uveas  et  chorioideas  pernigras,  et  pigmenti  largissima'^opia  ob- 
ductas inveni.  Obiter  hic  moneo  eos  oculi  morbos,  qui  a perversa  pigmenti  nigri  secretione  oriuntur,  neque 
satis  cognitos  neque  accurate  descriptos  esse. 

^teriem  conspicis!  Quid?  quod,  cura  corpora  aliena  per  tunicas  ocularias  penetran- 
tia iridis  parenchyma  laedunt,  in  eodemque  per  aliquod  temporis  spatium  perseverant, 
haec  haud  raro  exsudatione  flava  involvi  animadvertimus  In  aliis  ocidi  partibus 

Iiaec  flava  materies  nonnunquam  secernitur,  non  procul  autem,  ut  videtur,  ab  illis 
organis,  quae  pigmentum  nigrum  edunt  ^ Porro  addendum  est,  ubi  pigmentum  ni- 

grum evanescit  in  bulbo,  ibi  flavum  colorem  sensim  sensimque  deleri,  ita  ut  et  hic 
valeat  mutatis  mutandis  verum  illud:  cessante  causa  cessat  effectus.  Sic  inter  omnes 
artis  peritos  satis  constat,  senectute  irrepente  nonnunquam  irides  propter  incipientem 
pigmenti  nigri  defectum  pallescere,  et  idem  de  macula  lutea  retinae  tum  temporis 
recte  et  vere  traditur  ^ ®).  Ipse  in  oculis  amauroticis  pigmento  nigro  plane  fere  de- 
stitutis maculam  retinae  flavam  bis  fruftra  quaesivi.  Haud  scio  an  non  ex  his  ne- 
cessario sequatur,  in  leucopathicorum  oculis,  qui  pigmento  nigro  plane  carent,  ma- 
culam flavam  adesse  non  posse.  Quae  quidem  opinio  tunc  demum  extra  omnem 
dubitationis  aleam  posita  erit,  cum  leucopathicorum  oculi,  non  solum  quoad  exte- 
rum habitum  examinati,  sed  post  mortem  cultro  anatomico  dissecti  et  subtilissime  in- 
dagati erunt,  id  quod,  quantum  ego  scio,  nondum  factum  est  * *). 

Quibus  quidem  enarratis,  ratio  quam  in  maculae  flavae  genesi  explicanda  se- 
quimur, haec  fere  est: 

16)  Confer.  F.  A.  v.  Aramon:  „Ueber  das  Eindringen  fremder  Korper  in  die  vordere  Augenkammer,  in  die 
Iris,  Cornea,  Conjunctiva  corneae.  Journal  fiir  Chi.urgie  und  Augenheilkunde  von  v.  Grafe  und  v.  Walther, 
XIII.  B.,  3.  Heft,  p.  410.  Tab.  Vil.  F.  4.  5.  etc. 

17)  Carus,  Lehrbuch  der  Zootomie.  Leipzig  1818.  in  8.  Mit  zwanzig  Kupfertafeln.  p.  295.  Note  2,  et 
Wantzel  materiam  flavam  in  lentis  capsula  bulbi  equini  invenit,  non  procul  igitur  ab  uvea,  vid.  Isenflamm’3  et 
Ro  s enmiil le  r ’ s Beitrage  zur  Zergliederungskunst,  Leipzig  1800.  Band  I.  p.  203. 

18)  Seiler,  Anatomiae  corporis  humani  senilis  specimen.  Erlangae  1799 in  8.  p.  68.  S ch reg er,  Versuch  einer 
vergleichenden  Anatomie  des  Auges.  Leipzig  1810,  p.  6.  Michaelis,  1.  1.  p.  8.  Reil,  im  Archiv  furPhysio- 
gieB.  II.  p.  471.  Wantzel,  1.1.  Soemmerring,  1.  1.  p.  7.  ob  retinae  ipsius  imminutam  albedinem  in  provec- 
tioribus aetate  minus  saturatum  luteum  limbi  colorem  esse  putat.  Nobis  alia  causa , ut  audivimus,  accusanda 
esse  videtur.  Schon,  Handbuch  der  pathologischen  Anatomie  des  menschlichen  Auges.  Hamburg  1828'  in  8. 
p.  202  etc. 

19)  Blumenbach,  de  oculis leucaethiopum  et  de  iridis  motu.  Commentatio.  Gottingae  1786  in  4.  Mansfeld, 
uber  das  Wesen  der  Leucopathie.  Braunschweig  1822,  in  4.  m.  e.  K.  Mansfeld,  qui  haud  mediocri  diligen- 
tia omnem,  quae  ad  Leucopathiam  pertinet,  litteraturam  congessit,  Wardrop  laudat  (Elfeays  on  the  morbid 
Anatomy  of  the  human  eye,  vol.  II.  c.  27),  qui  leucopathici  cujusdara  oculos  dissecuerit,  de  macula  flava 
autem  sileat.  Valdopere  doleo,  me  opus,  quod  Wardrop  composuit,  ad  manus  non  habere. 


Inde  a primis  vitae  uterinae  mensibus  in  foetuum  oculis  locus  quidam  obvius 
fit,  centralis  fere,  et  a natura  ita  praeparatus,  ut  ibi  primo  aut  secundo  post  partum 
anno  in  retina  macula  flava  appareat.  Hic  quidem  locus  protuberantia  scleroti- 
calis  est , cui  pars  quaedam  chorioideae  largis  vasis,  quae  jam  mature  pigmento  ni- 
gro secernendo  inserviunt,  instructa  adnectitur;  haec  autem  vasa  chorioideae,  quae  to- 
tius bulbi  centrum  obsident,  et  varias  subeunt  mutationes,  inprimis  versus  partum  foe- 
tus et  paulo  post  hunc,  sensim  sensimque  lucis  radiis,  per  pupillam  in  fundum  bulbi 
penetrantibus,  et  in  retinae  centrum  agentibus  adeo  afficiuntur,  ut,  pigmenti 
nigri  loco  pigmentum  flavum  secernant.  Hoc  autem  primum  in  posteriori  fa- 

cie, tunc  in  anteriori  centralis  retinae  pars  tingitur,  unde  macula  lutea  oritur.  Pig- 
mentum hoc  flavum  nihil  aliud  est,  quam  pigmentum  nigrum,  cujus  color  fuscus  *°) 
in  colorem  flavum  transiit.  Macula  lutea  autem  perpetua  vasorum  centralium  chorioi- 
deae actione  nutritur,  et  quis  est,  qui  contendat,  his  vitam  propriam  quandam 
ad  maculam  flavam  nutriendam  adscribi  plane  non  posse  Haec  nostra  opinio 

cum  doctrina  de  usu  maculae  luteae  in  retina  humana,  quam  in  sequentibus  tractabimus 
intime  cohaeret.  Tu  autem.  Lector  benevole,  hanc  nostram  sententiam  acri  Tuo  - 
Judicio  perpende,  et  si  Tibi  vera  videtur. 

Dede  manus,  aut,  si  falsa  est,  accingere  contra! 


20)  De  affinitate  coloris  fusci  cum  colore  nigro  in  morbosis  corporis  humani  pigmentis  confer  H e u s i n g er : Unter- 
suchungen  iiber  die  anomale  Kohlen-  und  Pigraentbildung  im  menschlichen  Korper  etc.  Eisenach  1823  in  8. 
p.  51  etc. 

21)  Hoc  verosimllius  redditur,  cum  peculiarem  chorioidalium  vasorum  et  arteriarum  et  venarum  structuram,  de- 
cursum, anastomosin  et  sympathiam  quasi  cum  caeteris  omnibus  corporis  arteriis  et  venis  contemplamur,  de 
qua  re  illustrissimus  a Soemmerring,  acutissime,  ut  solet,  disseruit.  Denkschrift  der  Academie  der  VVissen- 
schaften  zu  Munchen.  T.  VII.  p.  12. 

§.  4. 

De  usu  maculae  flatae  in  retina  bulbi 

HUMANI  OBTIAE. 


I 

Jam  Plato  clare  et  distincte  docuit,  videndi  facultatem  in  actione  quadam 
oculorum  positam  esse.  Nominat  enim  oculos,  luciferos,  (^o/i/^ata  et  sen- 

t 

sum,  qui  visus  vocatur,  oriri  putat,  ubicumque  videlicet  tam  intimi  quam  externi  lu- 
minis concursus  fiat,  sive  cum  diurnum  lumen  visus  radio  se  applicet;  tunc  enim 
credit  philosophus  ille  immortalis,  duo  inter  se  simiha  concurrentia  atque  commixta 
in  unius  jam  domestici  corporis  cohaerere  speciem. 

Haec  visus  doctrina  per  longam  annorum  seriem  neglecta  et  spreta  Jacuit, 
quia  et  physici  et  physiologi,  ad  nostrum  usque  saeculum,  in  excolenda  et  profi- 
tenda theoria  visus  mere  mechanica  et  optica  inprimis  versati  erant , et  adhuc 
versantur.  Recentiori  autem  tempore  Goethe,  Werneburg  et  Ficinus  ab  hac  vulgari 
visus  naturam  explicandi  ratione  decesserunt,  rati:  retinam  propria  quadam  s.  subjec- 


j)  Ne  quis  dicat , me  pro  Platonis  Dialogo  eo  libro  usum  esse , quem  Lichtenstaedt  ( Professor  Uratisla- 
viensis),  mea  laude  superiorem,  de  hujus  philosophi  doctrina  tura  medicmam  tum  physicen  spectante 

' ' conscripsit,  (Platon’s  Lehren  aiif  dem  Gebiete  der  Naturforschung  und  der  Heilkunde.  Leipzig, 
in  8.  passim)  conferantur.  Platonis  Dialogi  ex  recens.  Bekkeri.  P.  III.  vol,  II.  Berolin.  1817,  in  8.  p.  50.  61. 
et  Platonis  opera  omnia  ed.  Bipont  vol.  IX.  p.  334.  Locus  Platonis,  de  quo  sermo  est,  in  Timaeo  legitur 
et  ita  quidem,  “ Tav  8s  oQydvmv  ngarov  (i\v  cpatacpoQa  ^vveTS^TTjvavTO  ofi/iara,  rotads  ivStj- 
eavTsg  dtria,  ' Tov  tcvqoc  ogov  rd  fisv  Kdsiv  ovx  ecxs,  ro  Se  ■jtaQSXSiv  gicog  ^[leqov,  oikeIov  exccGTTjg 
‘^(iBQug,  eufiu  ifir]xavi]aavTO  yiyvs&cci.  T6  yd.Q  ivzbg  dSeXtpbv  ov  tovtov  tcvq  hltzQtveg  enolTjGav 

Sid  Tav  ofiftdzav  qelv  Xelov  nccl  tcvhvov  oXov  (lev,  [idXtgcc  Se  zd  [lecov  ^vfiitilrjaavzeg  zav  ofiiidzav, 
aaze  z6  (lev  dXlo  oaov  naxvzegov  gsyeiv  neiv,  z6  zoiovzov  Se  (lovov  dvzo  Kcc&ctQov  Stri&elv.  "Ozuv 
ovv  (ieQ'rifieQi.v6v  (pag  negl  zo  zrjg  oipeag  ^evfici,  zoze  iyinlnzov  ofioiov  TtQog  oftotov , ^vfinayeg  yevd- 
(levov,  ev  am/iu  olKeia&ev  ^vvsgr]  ncczu  zrjv  zav  6(i[idzav  ev&vaqiav , on^  neQ  dv  ccvzeQeiSr)  zd  wqoC- 
nlnzov  ’evS6Q'ev  ngog  o zav  f|a>  ^vviiteaev,  onoionaQ-eg  Sr/  Si  6(ioi6zr]zcc  tcdv  yevofievov , ozov  re  av 
dvzd  Ttoze  iqxxnzTjzai,  «al  o av  alio  e-xeLvov,  zovzav  zag  Kivrjaetg  StccSiSov  eig  dnuv  zo  etS/ia  (lexQt 
“tpux^g  dt&TjGiv  ituQeaxsTO  zavzrjv,  y Sfi  OQdv  qxxfiiv.  Praeterea  conferatur:  De  coloribus  libellus  a Simone 
Portio  Neapolitano  latinitate  donatus  etc.  Florentiae  ex  offic.  Taurent.  Torrentini  1548.  in  8.  p.  10.  11. 

tiva  gaudere  luce  (Subjectives  Augenlicht),  et  hac  oculi  luce  cum  luce  extrinsecus 
oblata  seu  objectiva  congruente  visum  oriri,  sive  videndi  facultatem  progigni. 

Hi  quidem  auctores  oculo  vim  et  elficacitem,  qua  diu  apud  multos  naturae  scru- 
tatores et  interpretes  caruerat,  vindicant;  videndi  facultatem  sensum  quendain  oculo 
soli  proprium  et  peculiarem  nominant,  quam  motu  quodam  retinae  sive  oscillatione, 
sive  constrictione  et  expansione  fieri  putant  ®).  Eandem  cum  foveam  opinionem, 
maculam  luteam  retinae,  quae  apud  omnes  sanos  homines  oculi  centrum  nunquam  non 
occupat,  eundem  semper  habet  colorem,  ac  nonnisi  morborum  vi  detrimentum  ca- 
pit ®),  in  singulari  quadam  videndi  actione  permagni  esse  ponderis,  persuasum  mihi 
habeo;  addere  tamen  nequeo  argumenta,  quae  viam  et  rationem,  qua  macula  flava  agat, 
accurate  deinoiistreiit;  in  dubitatione  igitur  est,  utrum  macula  flava  sit  organon  mere 
sensibile  an  organon  mere  secernens,  quo  vicinorum  vasorum  auxilio  materies  quae- 
dam peculiaris,  visui  humano  inserviens,  oriatur,  illi  forsan  haud  absimilis,  quam,  ut 
Carus  nuperrime  ostendit, 

,,Splendidulis  quae  nocte  volant  lampyrides  alis“^ 
in  abdomine  prope  ad  ejus  annulum  ex  propriis  vasculis  secernunt  ^ , et  ita 
quidem,  ut  vasorum  pulsantibus  motibus  lucifera  haec  manet  mateiies.  Haec  vasa 
chorioidalia,  quae  pone  maculam  luteam  sita  sunt,  et  ut  supra  audivimus,  prae  cae- 
teris  omnibus  sanguinis  undis  mira  facilitate  et  celeritate  penetrantur,  simili  fungi  of- 
ficio nonne  verisimile  est  ? 

Etsi  nonnullae  simiarum  species  maculam  luteam  in  oculis  habent,  hae  tamen 
tales  sunt,  quales,  ut  ita  dicam,  in  immenso  naturae  regno  ab  innumerabiUbus  ani- 


2)  Optik,  oder  Versuch  elnes  folgerechten  Uinrisses  der  gcsamratcn  Lehre  vom  Licht,  ■wle  sie  dem  gegen- 
wartigeii  Stande  unserer  pliyslologisclien  und  physicalischen  Kenntnisse  angeinessen  ist,  vom  Professor  Dr. 
Heinricli  Ficinus,  Dresden,  1823  in  kl.  8.  Mit  Kupfern.  Tunc  addi  debet  ReiI:  Arcliiv  fur  Physiologie 
II.  B.  p.  473. 

3)  Ileil.  1.  modo  I.  p.  469. 

4)  Haller.  Elemcnt.  Physiolog.  libr.  XVI.  sect.  4.  §.  4.  p.  470. 

5)  Analecten  zur  Natunvissenschaft  und  Heilkunde,  gesammelt  auf  einer  Reise  durch  Italien,  ira  Jahr  1823. 
Dresden,  in  der  Hilscherschen  Buchhandlung  1829,  in  8.  p.  169.  Ueber  das  Licht  der  italianischen  Lcudit- 
kafer.  p.  114. 

malium  cla&sibus  transitum  qnendam  faciunt  ad  princeps  inter  animalia  animal,  ninu- 
rum  ad  hominem. 

Macula  flava  igitur  singulari  quodam  jure  iis  tributa  mihi  esse  videtur  anima- 

( 

libus  ®),  quae  coelum  videre  et  vultus  erectos  ad  sidera  tollere  jussa  sunt.  Idcirco 
equidem  arbitror,  maculam  flavam  in  retina  humana  obviam  ad  videndum  in  univer- 
sum nihil  quidem  facere,  (multa  enim  animalia,  quid,  quod  ipse  homo  recens  natus, 
illa  deficiente  vident)  ad  eum  vero,  quo  genus  humanum  excellit,  videndi  modum  haud 
parum  conferre  ^) ; nonne  forsan  ab  illa  potissimum  pendet,  ut  ex  hominum 
oculis  humanus  vultus,  singularis,  qua  prae  caeteris  omnibus  animalibus  fruitur,  virtus 
eluceat  illa? 

Ex  hac  enim  parte  apud  homines,  non  vero  apud  animalia,  maxima  ac  certa 
indicia  aegritudinum  et  animi  affectuum  habemus,  ex  hac  hominis  clementiam,  mise- 
ricordiam, odium,  amorem,  tristitiam,  laetitiam,  temperamentum  caeterasque  perturba- 
tiones conjicimus;  inde  denique  factum  est,  ut  omnis  aevi  philosophi  praecipuam  ani- 
mi sedem  in  oculis  quaesiverint,  ac  fere  in  illis  posuerint  s).  Longe  aliter  res  se  ha- 
bet apud  animalia,  quorum  oculi  solummodo  internae  rabiei  nuntii  esse  solent,  sed 
omni  vultu  carent. 

Praeter  peculiarem  hunc  maculae^  luteae  in  oculo  humano  usum  et  finem  huic 
et  vim  attribuimus,  qua  uterque  oculus  uno  dirigitur  axe,  et  stabilitate  quadam  in  con- 
templandis objectis  gaudet.  Argumenta,  quibus  haec  nostra  innititur  opinio,  haec  fere 
sunt.  Centrum  retinae,  in  quo  macula  flava  occurrit,  prae  caeteris  ejus  parti- 
bus lucis  assimilationi  aptum  esse  videtur;  necessario  inde  sequitur,  hunc  retinae  lo- 
cum inprimis  lucis  radiis  affici  et  quasi  detineri;  non  potest  igitur  non  uterque  ocu- 


6)  Carus  Lehrbuch  der  Zootomie.  Leipzig,  1818,  in  8.  p.  296. 

7)  R e i 1,  Archiv  fiir  die  Physiologie  II.  B.  p.  472.  „Warum  fehlt  die  gelbe  Farbe  in  der  Netzhaut  solcher  Au- 
gen, die  nicht  gesehen  haben  und  nicht  haben  sehen  konnen?  Ist  diese  Erscheinung  nicht  eln  Beweis,  dafs 
das  Licht  nicht  durch  eine  blofse  mechanische  Beriihrung,  sondern  durch  eine  anderweitige  Veranderung  in 
der  Netzhaut  selbst  den  Act  des  Sehens  hervorbringe  ? Kann  man  sie  nicht  mit  Gnind  unter  die  Argumente 
fiir  die  Existenz  der  thierisch  - chemischen  Processe  in  den  wirkenden  Organen  aufzahlen?  Confer  porro 
Michaelis  Journal  der  Erfindungen,  Widerspriiche,  et  Autenrieth  ibid.  XV.  St.  p.  15.  XVII.  St.  p.  133. 

8)  De  coloribus  oculorum  Simonis  Portii  Neopolitani.  Florentiae  apud  Laurent.  Torrentinuitf  MDL.  in  gr.  8. 
p.  5.  6.  etc.  et  Carus  Lehrbuch  der  Zootomie.  Leipzig,  1818.  p.  296. 


Ius  uno  eodemque  dirigi  motu,  et  uno  quasi  stabiliri  axe.  ‘ Normalis  autem  haec 
oculi  conditio  tunc  desideratur,  cum  macula  lutea  nondum  formata  est,  sive  cum  su- 
spicari licet,  hujus  organi  genesin  prohibitam,  aut  ejus  oeconomiam  turbatam  esse. 

Inde  fit,  ut  recens  natorum  oculi  nunc  huc  nunc  illuc  vagantes  perpetua  oscillatione 
moveantur,  in  omnia  quidem  convertantur,  nullum  autem  objectum  visus  quadam  sta- 
bilitate tenere  soleant.  Sensim  sensimque  vero,  et  inprimis  secundo  vitae  anno, 
quo  infantes  pedibus  ingredi  et  erecto  corpore  stare  incipiunt,  oculi  paulatim  stabi- 
liuntur, et,  genesi  maculae  luteae  jam  ad  finem  perducta,  peculiari  illa  oculi  humani 
perfectione  gaudent.  Addendum  est,  ante  hoc  tempus  recens  natorum  oculos  strabis- 
mo saepissime  divergi,  tempore  igitur,  quo  maculae  luteae  vis  in  directam  oculi  con- 
versionem nondum  agit.  Quod  illos  oculos  attinet,  in  quibus  maculae  luteae  genesin 
prohibitam  esse  suspicamur,  hi  non  stabilitate  visus,  sed  tremore  quodam  peculiari 
laborant,  quem  nystagmum  vocant.  Mirum  autem  hoc  phaenomenon  inprimis  in  ocu- 
lis obvium  fit,  qui  cataracta  centrali  congenita,  sive  paulo  post  partum  acquisita,  la- 
borant ®),  et  in  iis,  quorum  cornea  leucomate  ab  Ophthalmia  recens  natorum  orta 
obscuratur.  Quibus  quidem  in  oculis  lucis  radii  in  centralem  retinae  partem  agere 
nequeunt,  unde  fieri  putamus , ut  maculae  luteae  genesis  prohibeatur,  Haec  autem 
cum  haud  dubie  deficiat,  retina  stabiliri  nequit,  et  oculus  perpetua  oscillatione  in  or- 
bem movetur,  sive  strabismo  diuergitur.  Simile  phaenomenon  apud  illos  occurrit,  qui 
amblyopia  arthritica  affligi  incipiunt,  et  apud  quos  inprimis  chorioideae  oeconomiam 
turbari  putamus;  unde  haud  dubie  maculae  luteae,  et  integritate  secretionis  defectu 
laesa  * °),  strabismus  incipiens,  oritur,  qui  sensim  sensimque  amblyopia  in  amaurosin 
desinente  oculos  vita  propria  privat,  ita,  ut  in  eorum  orbitis  bulbos  quidem  sed  bul- 


9)  Confer  F.  A.  v.  Ammon.  Ueber  die  cataracta  congenita  centralis,  in  v.  Grafe  und  v.  Walther's  Journal 
der  Chirurgie  und  Augenheilkunde.  B,  XI.  Heft  2.  p.  1.  1828.  et  qui  doctrinam  nostram  de  hac  cataractae 
specie  etsi  non  vituparavit,  tamen  castigavit  J.  H.  Bauer,  in  ejus  Minerva  medica.  1.  Heft.  Berlin,  1829 
in  8.  p.  140.  etc. 

10)  Confer  observationes  quas  Michaelis  I.l.  p.  9.  et  Wantzei  1.  1.  narrant  p.  164.  nimirum  in  oculis  nonnullis 
amauroticis  maculam  luteam  inveniri  non  potuisse.  Dolendum.  est,  ibi  amauroseos  naturam  silentio  praeterirL 
Oculos  caecorum,  qui  in  typhlotropheo  Dresdano  defuncti  erant,  saepius  occasionem  habui  inquirere;  alterius 
oculi  staphylomate  laboraverant,  in  his  aderat  macula  lutea;  alterius  bulbi  amaurosi  affecti  fuerant  ex  malacia 
neivorum  opticorum  orta;  et  in  his  maculam  flavam  vidi  etsi  parvam  et  fere  fuscam. 

S * 


20 


bos  quasi  mortuos,  omni  splendore  viiltuque  privatos,  conspiciamus.  Constat  porro 
inter  ophtlialmiatros , oculos  eoram,  qui  cataracta  aut  congenita  aut  statim  post  par- 
tum orta  laborant,  intra  breve  temporis  spatium,  manus  curatione  faciliter  peracta, 
videndi  quandam  perfectionem  nancisci,  cum  primo  aut  secundo  vitae  anno  lente  mor- 
bosa liberantur;  hos  vero  solummodo  inperfectam  adipisci  videndi  facultatem,  eum 
versus  juveniles  annos  cataractae  per  manum  curatio  procrastinatur  ^ *).  Res  mira 
quidem,  sed  explicabilis  ! ^ 

In  illis  enim  oculis  centralis  retinae  pars,  lucis  radiis  in  chorioidalia  vasa  agen- 
tibus , ad  maculae  luteae  genesin  adhuc  idonea  est,  in  his  autem  bulbis  ad  organi,  de 
quo  sermo  est,  originem  retina  apta  et  proclivis  esse  desiit. 

Oritur  denique  quaestio,  utrum  in  illis  oculis,  qui  strabismo  congenito  affecti 
sunt,  qui  haud  raro  haereditarius  est,  macula  lutea  plane  absit,  an  in  alium  retinae 
locum  forte  aberraverit.^  Hoc  eo  verisimilius  esse  videtur,  cum  strabismus  ut  morbus 
chronicus  non  nisi  apud  homines  macula  lutea  praeditos  animadvertatur,  nunquam 
vero  apud  animalia  macula  lutea  carentia,  occurrat,  quae  raro,  quid  quod  rarissime 
tantum  strabismo  in  morbis  spasmodicis  et  in  agone  afficiuntur.  Haec  igitur  strabis- 
mi species  nescio  an  non  a maculae  luteae  morbis,  sive  ab  ejus  defectu  pendeat.^ 

Sed  jam  dissertationi  nostrae,  quam  quasi  prodromum  opusculi  proxime  eden- 
di * contemplamur,  quamque  eruditorum  indulgentiae  et  benevolo,  etsi  severo,  ana- 
tomicorum et  physiologorum  examini  subjicimus,  finis  est  imponendus.  Liceat  vero 
et  horum  et  ophthalmiatrorum  animos  ad  eas,  quas  disserentes  supra  jam  tetigimus 
et  nunc  singulas  comprehendimus,  quaestioaes  solvendas  convertere,  cum  his  illustra- 
tis usum  maculae  luteae  multo  melius  explicitum  et  descriptum  iri  jure  meritoque 
sperare  liceat. 

Quae  est  retinae  conditio  in  oculis  leucopathicorum  ? Occurritne  in  his  ma- 
cula flava,  nec  ne  ? 

Quo  modo  se  habet  retina  in  oculis  eorum,  qui  cataracta  centrali  conge- 
nita aut  acquisita  laborarunt,  quique  leucoma  corneae  inde  a primis  post  partum 

11)  Saunders,  uber  die  Natur  undHeilung  des  angebomen  grauen  Staar’s,  v.  Professor  Bauer  in  ejus  Miiiena 
medica.  Heft  I.  Berlin  1829,  in  8.  p.  124.  125. 

12)  Prodibit  hoc  titulo  inscriptum  et  tabulis  ornatum.  „Versuch  einer  Entwickelungsgeschichte  des  menschli- 
chen  Auges.“ 


21 


diebus  tulerunt?  Estne  in  eorum  retina  macula  flava?  Si  quidem  adest,  quamnam 
habet  figuram  et  conditionem  ^ 

Num  in  eorum  bulbis  qui  strabismo  a pueritia  orto  s.  haereditario  laborarunt, 
macula  flava,  invenitur,  nec  ne?  Si  obvia  fit,  cujus  est  naturae  *■*)? 

Quamnam  denique  macula  flava  habet  conditionem  in  eorum  oculis,  qui  tur- 
bata chorioideae  oeconomia  et  strabismo  inde  orto  affecti  fuerunt  ^^^p 

13)  Vide  ReiTs  Archiv  II.  B.  p.  471.  Wenn  die  Hornhaut  oder  die  Feuchtigkeiten  des  Auges  rerdunkelt  slnd, 
also  kein  Licht  zur  Nctzhaut  kommen  kann,  und  der  Procefs  des  Sehens  unmoglich  ist,  z.  B.  bei’in  grauen 
Staar,  bei’in  Traubenauge  und  bei’m  Flecken  auf  der  Hornhaut,  so  verschwindet  die  gelbe  Farbe  fast  ganz, 
und  diese  Ausbleichung  derselben,  steht  mit  der  grofseren  oder  geringeren  Verdunklung  des  Auges  in  einem 
genauen  Verhaltnifs.  Ist  nur  das  eine  Auge  verdunkelt,  so  fehlt  auch  nur  diesem  Auge  der  gelbe  Fleck,  und 
die  Falte  ist  kleiner  und  gleichsam  eingeschrumpft;  da  hingegen  dann  in  dem  gesunden  Auge  die  gelbe 
Farbe  und  die  Falte  fast  deutlicher,  ais  in  gewohnlichen  gesunden  Augen  zu  seyn  pflegt.'‘ 

Nescio  an  haec  Reil  verba,  quae  ante  hunc  Michaelis  scripsit  (Jouraal  der  Erfindungen  und  Wider- 
spruche  St.  XV.  S.  7.)  et  ad  nostram  de  maculae  luteae  usu  doctrinam  stabiliendam  multum  faciunt,  expe- 
rientia probaverit? 

14)  Michaelis  1.  1.  p.  16,  „Sollte  bei  Schielenden,  wo  das  Bild  auf  einen  andern  Ort  der  Netzhaut  fallt, 
auch  dieser  gefarbt  seyn?^ 

15)  Nos  inprimis  tum  maculae  luteae  oeconomiam  affici  putamus,  cum  ejus  nutritio  chorioideae  morbis  turbatur, 
minus  vero  tum,  cum  amaurosis  ab  ipsa  retina  proficiscitur.  Praeter  exempla,  quae  supra  monuimus,  hoc  ob- 
servationes probare  videntur,  quas  Leveille  in  hydrophthalmicis  fecit,  in  quibus  macula  lutea  conspici  non  po- 
terat. Confer.  Wantzel  1.  1.  p.  167,  et  Salzburger  med.  chlr.  Zeitung  18.  No.  99.  Rudolphi  contrarium  se 
vidisse  narrat  in  hydrophthalmo.  Berliner  medie.  Encyclopadie,  Artikel:  Amaurosis  in  pathologisch  - anatomi- 
scher  Hinsicht. 

EXPLICAT  lO  TABULA  E. 


Fig,  I»  Sectio  horizontalis  capitis  foetus 
trimestris. 

a,  b.  Bulbi,  quorum  nervi  optici  non  e di- 
recto iridis  centro,  sed  ad  latus  nasale 
scleroticam  perforant;  hinc  protuberantia 
scleroticalis  posterior  oritur. 

c.  Os  ethmoideum  et  os  sphenoideum. 

d.  Cerebellum. 

e. f.  Tentorium  cerebelli. 

Fig.  II.  Bulbus  foetalis  e tertio  gravidi- 
tatis. mense. 

a.  Protuberantia  scleroticalis. 

Fig’  III,  Bulbus  sinister  foetus  ex  quarto 
graviditatis  mense  eoque  exeunte. 

a.  Latus  externum  bulbi,  in  cujus  fundo 
protuberantia  scleroticalis  conspicitur. 

b.  Iris  caerulea  aequali  ubique  margine  in- 
structa. 

c.  Macula  rubra  nonnunquamin  parte  interna 
sive  nasali  bulboconjunctivae  apud  foetus 
humanos  versus  quartum  et  quintum  men- 
sem obvia  hucusque  proprio  nomine  carens. 
Fig.  IV.  Bulbus  sinister  foetus  septime- 

stris. 

a.  Scleroticae  protuberantia, 

Fig,  V.  Bulbus  dexter  foetus  septimestris. 
a,  Protuberantia  scleroticalis. 

Fig.  VI.  Bulbi  foetus  trimestris  horizon- 
taliter  secti  (Fig.  I.)  pars  posterior. 

In  chorioidea  vascula  quaedam  nigra 
animadvertuntur;  retina  remota  est, 

Fig,  VII.  Eandem  exhibet  iconem  sed  ar- 
mato oculo  (Lupe)  examinatam. 

a.  Introitus  nervi  optici  in  scleroticam. 


b.  Chorioidea  pigmento  nigro  paululum  jam 
fucata. 

c.  Vascula  ramiformia  nigra. 

Fig.  VIII.  Pars  posterior  bulbi  foetalis  ex 
quarto  vitae  uterinae  mense , horizontaliter 
dissecti. 

a.  Sclerotica. 

b.  Nervi  optici  in  scleroticam  insertio  reti- 
na remota. 

c.  Vascula  nigi-a  chorioideae. 

Fig.  IX.  Sectio  horizontalis  bulbi  foetus 
septimestris  (Fig,  IV,). 

a.  Sclerotica,  ' 

b.  Nervi  optici  in  scleroticam  introitus. 

c.  Vascula  nigra  chorioideae  stelliformia. 
Fig.  X,  Sectio  horizontalis  bulbi  ex  foetu 

octimestri. 

a.  Sclerotica. 

b.  Chorioidea. 

c.  Vasa  nigra  ramiformia, 

d.  Introitus  nervi  optici  in  scleroticam, 

Fig.  XI.  Eadem  exhibetur  icon  armato  ocu- 
lo examinata, 

a.  Sclerotica. 

b.  Vascula  nigra  chorioideae. 

Fig.XII.  Ex  foetu  octimestri  bulbi  cera  ru- 
bra artificiose  impleti  pars  posterior  quaedam 
armato  oculo  examinata, 

a.  a,  a.  Retina  pliculis,  et  vasculis  cera  rubra 
impletis,  perarata. 

c.  Pigmentum  nigrum,  retina  passim  remota, 
conspicuum;  quo  hinc  illinc  penicilli 
ope  abluto  chorioidea , cera  rubra  artiK- 
ciose  impleta,  apparet. 

d.  Vascula  nigra  chorioideae  et  quidem  linei- 
formia ; artificiosa  injectione  haud  mutata 
sunt. 

Fig,  XIII.  Bulbi  foetus  nonimestris  pars 
posterior;  retina  remota  est. 

a.  Sclerotica. 

b.  Chorioidea. 

c.  Macula  rubra  in  chorioidea  orta  et  vaso- 
rum nigrorum  pluries  memoratorum  lo- 
cum occupans. 

d.  Nervus  opticus. 

Fig.  XIV.  Bulbi  infantis  recens  nati  pars 
posterior;  retina  abest.  ' 

a.  Sclerotica. 

b.  Introitus  nervi  optici  in  scleroticam. 

c.  Macula  rubra  chorioideae  ejus  centrum 
occupans.  Chorioideae  pars  anterior  per- 
nigro obducta  est  pigmento. 

Fig.  XV.  Eadem  exhibetur  icon,  ita  tamen 
mutata,  ut,  chorioideae  macula  rubra  scalpello 
ablata,  in  scleroticae  facie  interna  maculae 
rubrae  choriodalis  vestigia  per  contactum  oriun- 
da appareant. 

a.  Sclerotica, 

b.  Nervi  optici  introitus. 

c.  Macula  rubra  scleroticae. 

Fig.  XVI.  Eandem  exhibet  iconem  quam, 
in  fig.  XIV.  vidimus,  pigmento  nigro  tamen 
aquae  limpidae  ope  plane  remoto  et  abluto. 

a.  Sclerotica. 

b.  Introitus  nervi  optici. 

c.  Macula  rubra  chorioideae, 

Fig.  XVII.  Similem  exhibet  bulbi  partis 
posterioris  imaginem;  in  chorioidea  pigmento 
nigro  plane  orbata  macula  rubra  conspicitur. 

a.  Sclerotica. 

b.  Chorioidea  pigmento  nigro  destituta. 

c.  Introitus  nervi  optici. 

d.  Macula  rubra  chorioideae  hic  fere  orbi- 
cularis. 

Fig.  XVni.  Pars  posterior  bulbi  foetalis  ex 
nono  mense;  retina  remota  est;  chorioidea  ru- 


berrima, ut  nonnunquam  accidit;  centrum 
chorioideae  quod  in  aliis  oculis  maculam  ru- 
bram habere  solet,  hoc  in  oculo  nigrum  videmus. 

a.  Sclerotica. 

b.  Introitus  nervi  optici. 

c.  Macula  nigra  chorioideae  a pigmento  ex 
ejusdem  vasis  secreto  oriunda. 

Fig.  XIX.  Hac  figura  conspicitur  macula 
nigra  chorioideae  rubrae  (fig.  XVIII.)  micro- 
scopio  examinata. 

a.  b.  V asa  huc  illuc  et  membranam  chorioi- 

' dalem  rubram  permeantia. 

c.  Particulae  nigrae  ex  chorioideae  rubrae 
vasis  secretae  et  pigmentum  nigrum  con- 
stituentes *). 

Fig.  XX.  Haec  icon  maculam  rubram 
chorioideae  fuscae  (fig.  XIV.)  per  microscopium 
conspectam  exhibet. 

a.  c.  Chorioidea  fusca;  vasculis  rubris  huc 
et  illuc  perarata. 

b.  Punctum  centrale  rubrum  chorioideae,  quod 
vasculis  hic  fere  conglobatis  constituitur. 

Fig.  XXI.  Sectionis  horizontalis  bulbi  ex 
infante  recens  nato  pars  posterior,  corpore 
vitreo  plane  remoto. 

a.  Sclerotica. 

c.  Chorioidea  fusca. 

b.  Retina. 

d.  Plicula  retinae  fere  pellucida  synechiam 
partialem  cum  macula  rubra  chorioideae 
subjacentis  constituens. 

Fig.  XXII.  Similis  exhibetur  oculi  horizon- 
taliter  dissecti  imago  et  quidem  hominis  adulti. 

a.  Sclerotica. 

b.  Retina. 

c.  Chorioideae  regio  quae  maculam  flavam 
retinae  obducit  vel  tegit  paulo  fuscior  vel 
magis  badia  (Soemmerring  1.  1.  p.  8.)  et 


*)  Confer.  Carus  Handbuch  der  Zootomie.  Leipzig, 
1818  in  8.  p.  290.  Note. 


quidem  propter  pigmentum  nigrum  largi- 
ter hoc  loco  secretum, 

d.  Macula  flava  in  facie  posteriori  retinae 
conspicua , a macula  chorioideae  fusciori 
vel  magis  badia  oriunda,  et  hac  quasi 
nutrita. 

Fig.  XXIIL  Macula  flava  in  retinae  plica 
conspicua  exhibetur  in  bulbo  adulti  hominis 
horizontaliter  dissecto, 

a.  Sclerotica, 

b.  Retina. 

d.  Retinae  cum  nervo  optico  conjunctio, 

c.  Plicula  retinae. 

e.  Sertum  vasorum  sanguiferorum  maculam 
luteam  et  retinae  pliculam  cingens, 

Fig,  XXIV.  Similis  bulbi  humani  hori- 
zontaliter  dissecti  icon. 

a.  Sclerotica. 

b.  Retina, 

c.  Introitus  nervi  optici  ejusque  cum  retina 
conjunctio. 

d.  Plica  major  retinae. 


e.  Sertum  vasorum  'sanguiferorum  centrale 
bulbi  humani. 

Fig.  XXV.  Similis  adumbratur  bulbi  adulti 
hominis  sectio. 

a.  Sclerotica. 

b.  Retina, 

d.  Introitus  nervi  optici, 

c.  Macula  flava  retinae  pliculis  destitutae  sed 
foraminulura  centrale  simulantis. 

Fig.  XXVI.  Similis  icon. 

a.  Sclerotica, 

b.  Retina. 

c.  Introitus  nervi  optici  ejusque . conjunctio 
cum  retina. 

d.  Macula  flava  in  perparvis  retinae  plicis 
sita;  foraminulum  retinae  centrale  simu- 
latur. 

Fig.  XX  VII.  Pars  centralis  retinae  m acula  fla  • 
va  condecorata  et  per  microscopium  examinata. 

a.  Centrum  maculae  flavae  sine  foraminuloi 

b.  b.b.  Margo  maculae  flavae  singulis  orbir 
culis  subflavis  compositus. 


Sed  veniendum  nunc  est  ad  id^  cujus  causa  hanc  qualemcunque  edidi  com- 
mentationem. Contigit  enim  mihi,  ut  Antonii,  Potentissimi  Saxoniae  Regis,  gratia 
munus  Professoris  medicinae  et  Policlinici  Directoris  in  Academia  chirurgico  - medica 
Dresdensi  demandatum  mihi  sit.  Quod  quidem  munus  oratione  publica  rite  auspi- 
caturus sum.  Hanc  solemnitatem  ut  Vos,  Director,  Decane,  caeterique  Academiae  chi- 
rurgico-medicae  Professores,  Vos  Collegae  aestumatissimi , Vos  chirurgi  et  medici 
militares.  Vos  denique  omnium •<  ordinum  Commilitones  Vestrae  praesentiae  splendore 
condecorare  velitis,  omni,  qua  par  est,  observantia  rogo  et  oro. 


Corrigenda. 

P.  2.  1.  15  lege  pro  MDCCCXVI,  „MDCCXCFI“ ^ p.  4.  1.  6.  lege  pro  sentatio  ^sensatio'’'',  1.  12.  pro  solummodo 
„solas‘'’,  1.  14.  pro  reperiit,  lege  „reperit^^i  p.  5.  1.  1.  lege  pro  tunc  ,,deinde‘‘^ , 1.  6.  lege  pro  fermo 
„sernio“,  I.  10.  pro  coiiprimeretur  lege  „cotnprimeretur^‘' ; p.  6.  1.  7.  lege  pro  seculum  „saecuZum“, 
1.  9.  pro  interuerunt  lege  „{ntericrunt‘^ , 1.  20.  pro  autam  ,,autem“;  p.  7.  1.  14.  lege  pro  deglutarem 
„degluberem^^ , 1.  17.  p.o  indagarim  lege  „indagaveram^^ ; p.  8.  1.  2.  pro  de  foraminulo  centrali  lege 
....  . ^yforaminuU  centroh's“,  1.  6.  lege  pro  apparet  „appareat^‘,  1.  19.  pro  poterat  lege  „potuit^^. 

